text: Lors l'a mené à une part
   Cléomadès. Moult li est tart
   Que dit li eüst et conté
   Ce que il avoit enpensé.
   Moult courtoisement, mot à mot,
   Li dist ce que il pensé ot
   Entrues k'à la court ot esté.
   Et, quant Durbans l'ot escouté,
   En son cuer forment l'en prisa.
   Mais la bataille ressoigna,
   Et ce n'estoit pas grant merveille ;
   Car ce n'est pas chose pareille
   De II à trois, mais moult hideuse
   À enprendre, et moult perilleuse.
  